Polipodio

Polipodioj aǔ latine (Polypodium) estas filika genro el la familio de la Polipodiacoj (Polypodiaceae) kaj el la ordo de la Polipodialoj (Polypodiales).

 Karakterizaĵoj 
La Polipodioj estas multjaraj plantoj kun rampanta rizomo. Sterilaj kaj fekundaj folioj aspektas preskaǔ same. La folioj estas integraj aǔ plume kunmetitaj. La rando estas glata aǔ denta. Ili estas kalvaj kaj ne skvamaj.

La soroj estas grandaj kaj sen-induziaj. Ili estas je la malsupra surfaco de la rando.

 Sistematiko 
La polipodio estas la nomdonanta genro de la familio de la Polipodiacoj (Polypodiaceae). Ekzistas ĉ. 200 specioj, el kiuj kvar hejmiĝas en Eǔropo. En Centreŭropo ekzistas tri genroj, ĉiuj apartenantaj al la speciogrupo Polypodium vulgare agg.:

 Segilforma polipodio (Polypodium cambricum L.). Ĝi hejmiĝas en Eǔropo, nordokcidenta Afriko, Makaronezio kaj Okcidenta Azio. Al tiu genro apartenas la subspecio:
 Polypodium cambricum subsp. macaronesicum (A.E. BOBROV) FRASER-JENK. (Sin.: Polypodium macaronesicum BOBROV). Ĝi kreskas sur la Azoroj, la Kanariaj insuloj, la insulo Madejro kaj sudokcidenta Hispanujo.
 Ordinara polipodio (Polypodium vulgare L.), Regionoj de disvastigo: Eǔropo, Azio, Nordafriko kaj Nordameriko
 Meza polipodio (Polypodium interjectum SHIVAS), disvastiga regiono: Eǔropo, Turkujo kaj Irano.

Krome ekzistas en Eǔropo la hibrido (P. interjectum x P. vulgare):
 Mantona polipodio (Polypodium x mantoniae ROTHM. & U. SCHNEID.).

Pliaj specioj ekster Eǔropo estas (elekto):
 Polypodium angustifolium SW., Hejmregiono: Florido, Meksikio, karibia regiono kaj la tropika Sudameriko-
 Polypodium appalachianum HAUFLER & WINDHAM, Hejmregiono: orientaj Kanado kaj Usono
 Polypodium californicumKAULF., Hejmregiono: Kalifornio kaj Meksikio
 Polypodium decurrens RADDI, Hejmregionoj: Karibia regiono, Peruo, Brazilo.
 Polypodium hesperium MAXON, Hejmregiono: Usono, Kanado kaj Meksiko
 Polypodium longifolium METT., Hejmregiono: Malaja duoninsulo, Filipinoj.
 Polypodium lucidum ROXB., Hejmregiono: Hindujo
 Polypodium lycopodioides L., Hejmregiono: tropika Ameriko
 Polypodium polypodioides (L.) WATT), Hejmregiono: Usono, Meksikio, meza kaj suda Ameriko, Sudafriko.

La nomo Polypodium estas grekdevena kaj signifas poly = multa kaj podion = piedeto. Ĝi koncernas al la rampanta rizomo.

 Bildoj 

 Literaturo 
 M.A. Fischer, K. Oswald, W. Adler: Exkursionsflora für Österreich, Liechtenstein und Südtirol. Dritte Auflage, Land Oberösterreich, Biologiezentrum der OÖ Landesmuseen, Linz 2008, ISBN 978-3-85474-187-9.
 Siegmund Seybold (Hrsg.): Schmeil-Fitschen interaktiv (CD-Rom), Quelle & Meyer, Wiebelsheim 2001/2002, ISBN 3-494-01327-6.
 Walter Erhardt u. a.: Der große Zander. Enzyklopädie der Pflanzennamen. Band 2. Verlag Eugen Ulmer, Stuttgart 2008. ISBN 978-3-8001-5406-7.

 Referencoj 

Kategorio:Veraj filikoj
Kategorio:Polipodio
Kategorio:Epifitoj